
Audzināšana ir mērķtiecīgi organizēts cilvēka darbības process, kas virzīts uz sociālās kultūras pieredzes nodošanu no paaudzes paaudzei, uz jaunās paaudzes vērtīborientāciju un pašregulācijas veidošanu un garīguma izkopšanu. Audzināšanas procesā veidojas un attīstās nozīmīga personības attieksme pret cilvēku, cilvēka darbu, kultūras vērtībām, dabu, sabiedrību, valsti. Tas nodrošina iespēju kļūt par pilntiesīgiem sabiedrības locekļiem, pašiem noteikt savu dzīvi, rīcību un būt atbildīgiem par to. 
Mūsdienu audzināšanas mērķis ir brīva, patstāvīga un atbildīga personība, kas ir harmoniski un vispusīgi attīstīta. Izglītojamos jāsagatavo dzīvei mainīgajā pasaulē, lai viņi pilnvērtīgi būtu gatavi iesaistīties Eiropas un pasaules darba tirgū, saglabājot savu kultūras identitāti. Spēcīgu valsti veido vesela, gudra un stipra tauta, tāpēc audzināšanas darbības rezultātā ir jārada izglītojamajos vēlme sevi garīgi un fiziski pilnveidot.
MIKC “Daugavpils Dizaina un mākslas vidusskolas Saules skola”  (turpmāk – Saules skola) audzināšanas darba programma ir skolas reglamentējošs dokuments, kas nosaka audzināšanas darba mērķus un uzdevumus un to saistību ar Saules skolas pamatdokumentos noteiktajām vērtībām, mērķiem un uzdevumiem.
Programmā ir sniegti  ieteikumi audzināšanas darba formām un veidiem, tos var izmantot ikviens audzinātājs un skolotājs savā ikdienas darbā. 
1. [bookmark: _Toc177395326]Audzināšanas darbību reglamentējošie dokumenti valstī un skolā

· LR Satversme, 
· Izglītības likums, (29.10.1998.) 
· Bērnu tiesību aizsardzības likums, (19.06.1998.) 
· ANO Konvencija par bērnu tiesībām, (20.11.1989.) 
· Latvijas ilgtspējīgas attīstības stratēģiju līdz 2030.gadam. (10.06.2010.) 
· Latvijas Nacionālais attīstības plāns 2021.-2027.gadam . (02.07.2021.) 
· „Izglītības attīstības pamatnostādnes 2021.-2027.gadam” (22.06.2021.)
· Ministru kabineta 2021.gada 5. februāra rīkojums Nr.72 Par Saliedētas un pilsoniski aktīvas sabiedrības attīstības pamatnostādnēm 2021.-2027. gadam”
· Ministru kabineta 2022. gada 1. marta rīkojums Nr. 143” Par kultūrpolitikas pamatnostādnēm 2022.-2027.gadam "Kultūrvalsts"
· Ministru kabineta 15.07.2016. noteikumi Nr.480 “Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība” 
· Ministru kabineta 27.12.2002. noteikumi Nr.610 “Higiēnas prasības vispārējās vidējās izglītības un profesionālās izglītības iestādēm”
· Ministru kabineta 22.08.2023. noteikumi Nr.474 Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos”
· Ministru kabineta 01.02.2011. noteikumi Nr.89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi”
· Daugavpils pilsētas “Vispārējās izglītības iestāžu attīstības stratēģija 2018.–2025.gadam”

MIKC “DDMV “Saules skola”” dokumentācija:
Skolas darbību reglamentējošā dokumentācija 
· MIKC Daugavpils Dizaina un mākslas vidusskolas Saules skola Attīstības un investīciju stratēģija 2023. - 2027. gadam
· MIKC Daugavpils Dizaina un mākslas vidusskolas Saules skola nolikums
· MIKC Daugavpils Dizaina un mākslas vidusskolas Saules skola audzināšanas darba programma 2024. – 2027. gadam 
· MIKC Daugavpils Dizaina un mākslas vidusskolas Saules skola iekšējās kārtības noteikumi

Ikgadējā skolas audzināšanas darba  dokumentācija: 
· MIKC Daugavpils Dizaina un mākslas vidusskolas Saules skola mācību gada darba plāns
· MIKC Daugavpils Dizaina un mākslas vidusskolas Saules skola mācību gada audzināšanas darba plāns
· grupu audzinātāju darba tematiskie plāni
· interešu izglītības un pulciņu nodarbību programmas un tematiskie plāni.

2. [bookmark: _Toc177395327]Audzināšanas darba mērķis un uzdevumi

Audzināšanas programmas mērķis:

Nodrošināt iespēju katram izglītojamajam pilnveidoties, kļūstot par mērķtiecīgu, atbildīgu, tikumisku, rīcībspējīgu, vērtīborientētu, lietpratīgu savas profesionālās nākotnes veidotāju un personību 21.gadsimta multikulturālas sabiedrības kontekstā, kurš līdzdarbojas un sadarbojas sabiedrības dzīvē, inovatīvi un produktīvi strādās tautsaimniecības attīstībai, bagātinot kultūrvēsturisko pieredzi un stiprinot piederību un lojalitāti ilgtspējīgas Latvijas valsts un pasaules veidošanai.
Audzināšanas procesā veidot izpratni par Saules skolas vērtībām: 
− Iedvesma. Kolektīvs, kuru vada iedvesma, darbojas aizrautīgi un alkst gūt panākumus, tam ir raksturīga nebeidzama jaunrade. Skolotāji iedvesmo izglītojamos un iedvesmojas paši no kopējā radošā darba, rezultātā parādās izcili oriģināli novatoriski dizaina un mākslas produkti. 
− Pēctecība. Kompetences centram ir plaša un bagāta vēsture. Skolas radošā darbība saistīta ar kultūras vērtību apzināšanu, saglabāšanu un to attīstību, balstoties uz mūsdienu dizaina pamatprincipiem. 
− Sadarbība: Savstarpēja pozitīva attieksme, palīdzība, atbalsts, dalīšanās pieredzē, kopīgs prieks par veiksmēm, prieks par kopā pavadīto laiku. Skolas kolektīvs ikdiena māca un mācās klausīties, jautāt, cienīt. 
− Izaugsme. Organizācijas izaugsme balstās uz katra skolotāja un izglītojama personīgās izaugsmes, personību dažādību. Izaugsme iedrošina un palīdz gan izglītojamajiem, gan skolotājiem izveidot un sasniegt privātus un profesionālus mērķus.

Audzināšanas darba galvenie uzdevumi:

1. Veicināt pilsonisko līdzdalību, attīstīt patriotisma jūtas, sekmējot cieņu pret valsti, tautas kultūru, tradīcijām. 
2. Stiprināt izglītojamo kultūridentitātes un valstisko apziņu, radot iespējas līdzdarboties tautas tradīciju un kultūrvēsturiskā mantojuma saglabāšanā, savas skolas, pilsētas, novada sabiedriskās un kultūras dzīves veidošanā.
3. Realizēt vienotas skolas principu, nodrošinot pilnvērtīgu latviešu valdas lietojumu skolas mācību procesā un sadzīvē, veidot drošu un iekļaujošu mācību vidi; 
4. Nodrošināt izglītojamo līdzdalību skolas pārvaldes jautājumu risināšanā, atbalstīt izglītojamo pašpārvaldes darbību un pieredzes popularizēšanu.
5. Sekmēt saskarsmes un sociālās sadarbības un līdzdarbības prasmes, attīstīt spēju adaptēties un integrēties mainīgajā sociālajā vidē; apgūt prasmes sarunāties, saprasties un sadarboties sociālās grupās.
6. Izmantot mūsdienu tehnoloģiju iespējas un meklēt izglītojamajiem interesantas darbības formas.
7. Veicināt uzvedības normu apgūšanu dažādās dzīves situācijās, pamatojoties uz personīgās drošības, tikumības un vispārējās kultūras principiem. 
8. Veicināt izglītojamo talantu un spēju attīstību, sniedzot iespēju iesaistīties interešu izglītībā. 
9. Veicināt izglītojamo izpratni un atbildību par saviem pienākumiem un tiesībām, sasniegumiem pašattīstībā un karjeras izaugsmē.
10. Attīstīt radošu un zinātkāru personību, kura prot veikt pašvērtējumu, mērķtiecīgi spēj virzīties uz izaugsmi profesionālajā jomā. 
11. Realizēt karjeras izglītības pasākumus.
12. Veicināt izglītojamo emocionālo un fizisko veselību, popularizējot veselīgo dzīvesveidu
13. Popularizēt un pozitīvi sludināt skolas vārdu sabiedrībā. 
14. Organizēt sadarbību ar vecākiem: individuālās tikšanās, vecāku sapulces; 

[bookmark: _Toc177395328]3. Audzināšanas darba galvenie virzieni

Audzināšanas darba virzieni un saturs ir saskaņots ar valstī izvirzītajām audzināšanas darba prioritātēm, mērķiem un uzdevumiem. Audzināšanas darba galvenie virzieni ir:
· mērķtiecīga audzināšanas darba īstenošana izglītības iestādē; 
· pedagogu kompetenču pilnveide un metodiskā atbalsta nodrošināšana audzināšanas jomā; 
· izglītības iestādē audzināšanas darbā iesaistīto pušu sadarbības pilnveidošana, nodrošinot vienotas skolas principa realizāciju;
· izglītojamo pašpārvaldes darbības koordinēšana.


Audzināšanas darba prioritātes:

1.kurss – Izglītojamo emocionālā labbūtība un drošība skolā; Pilsoniskās līdzdalības un skolas vērtību īstenošana.

2.kurss – Atbalsts izglītojamam sevis izzināšanas un personīgajā izaugsmē. Pilsoniskās līdzdalības un skolas vērtību īstenošana.

3.kurss – Karjeras izglītība un atbalsts. Pilsoniskās līdzdalības un skolas vērtību īstenošana. Atbalsts izglītojamam sevis izzināšanas un personīgajā izaugsmē.

4.kurss –  Karjeras izglītība un atbalsts. Pilsoniskās līdzdalības un skolas vērtību īstenošana. Atbalsts izglītojamam sevis izzināšanas un personīgajā izaugsmē.

Audzināšanas darba galveno virzienu īstenošanas formas

· Metodiskais darbs ar grupu audzinātājiem;
· Profesionālās pilnveides kursu organizēšana pedagogiem;
· Profesionālās pilnveides kursu organizēšana audzinātājiem par iekļaujošās izglītības jautājumiem;
· Metodiskā atbalsta nodrošināšana darbā ar dažādām veselības problēmām;
· Vecāku sapulču organizēšana;
· Sadarbība ar citām Latvijas Mākslas un dizaina vidusskolām un profesionālās ievirzes izglītības iestādēm.

Audzināšanas darba pamatprincipi

1. Sadarbība un pilsoniskā līdzdalība – audzināšanas jautājumu risināšanā iesaistās visas ieinteresētās puses: pedagogi un izglītības darbinieki, izglītojamie, vecāki un ģimene, valsts un pašvaldības institūcijas, nevalstiskās organizācijas, sabiedrība.
2. Sistemātiskums – nodrošināta audzināšanas darba sistēma un attīstība.  
3. Nepārtrauktība un pēctecība audzināšanas darba īstenošanā un mērķu sasniegšanā.
4. Ilgtspēja – izglītības lēmumu pamatotība un līdzsvarota attīstība.
5. Vienotība un veselums – audzināšanas darbība ir īstenojama vienotā izglītības procesā.
6. Atvērtība informācijai un dialogam, sadarbībai, inovācijām.


Audzināšanas procesā būtiskākie izkopjamie tikumi (indivīda brīvas domāšanas un rīcības izpausmes):

1. Atbildība – griba un spēja paredzēt savas izvēles un rīcības sekas un rīkoties, respektējot cita cilvēka cieņu un brīvību;
2. Centība – čaklums, uzcītība, rūpība un griba jebkuru darbu veikt pēc iespējas mērķtiecīgāk, kvalitatīvāk un produktīvāk;
3. Drosme – izlēmība, baiļu pārvarēšana, rakstura stingrība, situācijas novērtēšana un cieņpilna rīcība, uzņēmība, centieni pēc taisnīgā un labā;
4. Godīgums – uzticamība, patiesums, vārdu un darbu saskaņa;
5. Gudrība – māka izmantot zināšanas labā veicināšanai savā un sabiedrības dzīvē;
6. Laipnība – vēlība, atsaucība pret citiem, pieklājība;
7. Līdzcietība – attīstīta empātija, vēlme iejusties otra pārdzīvojumos un aktīvs atbalsts;
8. Mērenība – rīcības un uzskatu līdzsvarotība, spēja nošķirt saprātīgas vēlmes no nesaprātīgām un atteikties no nevajadzīgā, atturēšanās no tā, kas traucē personas attīstību;
9. Savaldība – uzvedības un emociju izpausmju kontrole un vadība, respektējot savu un citu cilvēku brīvību, kā arī cienot sevi un citus;
10. Solidaritāte – savstarpējs atbalsts un rīcības saskaņotība, rūpes par savu, citu un kopīgu labumu, demokrātisks dialogs ar citiem;
11. Taisnīgums – godprātīga lemšana, cilvēktiesību un citu saprātīgu interešu un morāles normu ievērošana;
12. Tolerance – iecietība, vēlme izprast atšķirīgo (piemēram, cilvēka ārējo izskatu, veselības stāvokli, uzvedību, viedokli, ticību, paražas).

[bookmark: _Toc177395329]4.Audzināšanas darbs

Audzināšanas darbu Saules skolā  veic kursa/grupas audzinātājs/ja, audzināšanas procesā tiek iesaistīti visi mācību priekšmetu pedagogi. Audzinātājs sniedz atbalstu savas audzināmās grupas izglītojamajiem. Viņš sadarbībā ar  izglītojamo vecākiem,  pedagogiem, atbalsta personālu, valsts un pašvaldības atbildīgajām institūcijām risina ar izglītojamo personības veidošanu un attīstību saistītus jautājumus, vienlaicīgi rūpējas par pedagoģiski un psiholoģiski labvēlīgu klases vidi un saliedē klases kolektīvu. Grupas audzinātāji aktīvi darbojas audzinātāju metodiskajā apvienībā, līdzdarbojoties meistarklašu vadīšanā, popularizējot metodiskajā darbā labās prakses piemērus un regulāri papildinot zināšanas un attīstot prasmes dažādos profesionālajos audzinātāju tālākizglītības kursos. 
Grupas audzinātājs veic sava darba plānošanu, organizēšanu, vadīšanu, rezultātu apkopošanu, analīzi, izmaiņu ieviešanu.

[bookmark: _Toc8831658][bookmark: _Toc177395330]4.1 Kursa audzinātāja pienākumi un tiesības.

· [bookmark: _Toc8831659]Audzināšanas  darbā ievērot LR Izglītības likumu, ANO konvenciju par bērnu tiesībām, MK noteikumus; izpildīt IZM,  pašvaldības, MIKC Daugavpils Dizaina un mākslas vidusskolas “Saules skola” u.c. normatīvos aktus, rīkojumus un darbības prioritātes; 
· kārtot  obligāto dokumentāciju: klases audzinātāja darba plāns; e-klases žurnāls; sekmju izraksti; gada darba izvērtējums.
· iepazīstināt izglītojamos ar izglītības iestādes iekšējās kārtības noteikumiem, pārrunāt izglītojamo pienākumus un tiesības; veikt instruktāžas; būt atbildīgam par izglītojamo drošību klases, skolas un ārpusskolas organizētajos pasākumos; 
· analizēt izglītojamo mācību sasniegumus un disciplīnu, viņu izaugsmes dinamiku, motivēt izglītojamo veikt pašvērtējumu; 
· katru mēnesi līdz 4. darba dienai apkopot izglītojamo kavējumus, par neattaisnotiem kavējumiem un uzvedības problēmām informēt vecākus un skolas administrāciju; 
· veicināt kursa kolektīva saliedēšanu, kopīgi organizēt kursa un skolas pasākumus (ekskursijas, pārgājieni, kursa pēcpusdienas/vakari, skolas tradicionālie pasākumi  u.c.), veidot un kopt kursa un skolas tradīcijas; 
· sadarboties ar izglītojamo vecākiem, administrāciju, atbalsta personālu; organizēt izglītojamo līdzdalību kursa un izglītības iestādes vides saglabāšanā un sakopšanā;
· piedalīties skolas pasākumu veidošanā un popularizēšanā, dežurēt skolā pasākumu laikā pēc grafika; 
· motivēt izglītojamos iesaistīties pašpārvaldes darbā un ārpusstundu pasākumos, interešu izglītības programmās; 
· iepazīt savas audzināmā kursa izglītojamos un sniegt viņiem atbalstu, ievērojot individuālās īpatnības; reliģiskās, lingvistiskās, kultūras un sociāli emocionālās vides atšķirības, dažādās spējas, atšķirīgās izglītības un īpašās vajadzības.
· sekmēt izglītojamo personības attīstību, veicināt viņu pašizziņu un pašizpausmi, sadarbības prasmes, pilnveidot saskarsmes kultūru, sekmēt veselīga dzīvesveida paradumus, sniegt atbalstu karjeras jautājumos u.c.
· piedalīties audzinātāju sapulcēs.


4.2. [bookmark: _Toc177395331]Izglītojamo izpēte

Izglītojamo izpēte ir pamats audzināšanas darbības plānošanai un īstenošanai. Izglītojamo izpēti organizē un veic grupas audzinātājs un/vai skolas vadība un atbalsta personāls. Izglītojamo izpēte notiek regulāri katrā mācību gada garumā un tiek novadīta atbilstoši noteiktam mērķim. Veicot izpēti ir nepieciešams ievākt datus par izglītojamā veselības stāvokli, sociālo statusu, kognitīvo un emocionālo attīstību, kā arī šādiem faktoriem:
· attieksmes
· vērtību orientācija
· pašnovērtējums
· mācību pieredze un kvalitāte
· mācību motivācija
· specializācijas izvēli ietekmējošie faktori
· saskarsmes īpatnības.
Izglītojamā izpētes rezultātā tiek izveidoti izpētes materiāli – audzinātāja grupas izpētes portfolio, kuri tiek regulāri papildināti. Materiāli atspoguļo grupas audzinātāja, skolotāju, atbalsta personāla, vecāku objektīvos vērtējumus. Šī informācija izmantojama atbalsta sniegšanai izglītojamajam.

[bookmark: _Toc8831660][bookmark: _Toc177395332]4.3. Audzināšanas stundu tēmas

Saskaņā ar Valsts izglītības satura centra metodiskajiem ieteikumiem ieteicamās audzināšanas stundu tēmas ir sevis izzināšana un pilnveidošana, piederība valstij, pilsoniskā līdzdalība, karjeras izvēle, veselība un vide, drošība.

4.3.1. Sevis izzināšana un pilnveidošana
Mērķis: Veicināt izglītojamo spēju izzināt sevi, veikt pašvērtējumu, mērķtiecīgi virzīties uz izaugsmi.
Uzdevumi: Radīt izglītojamajiem iespēju izprast sevi, apzināt savas intereses, attieksmes, emocijas, rīcību. Veicināt izglītojamo pašapziņas attīstību, spēju domāt un rīkoties patstāvīgi,  prasmi uzņemties pienākumus un atbildību par lēmumu pieņemšanu un to izpildi, tādu rakstura iezīmju kā atbildība, mērķtiecība attīstību. Sniegt iespēju izglītojamajiem iegūt pieredzi lēmumu pieņemšanā.

Apakštēmas: pašapziņa, mērķtiecība un zinātkāre, emocijas, savstarpējās attiecības, ētiskās vērtības, konfliktu risināšana.

4.3.2. Piederība valstij
Mērķis: Akcentēt izglītojamo personisko lomu un uzdevumus ģimenes attiecībās, klases un  skolas dzīves pilnveidošanā, piederības veidošanā savam novadam, pilsētai, reģionam un  valstiskās apziņas stiprināšanā.
Uzdevumi: veidot pozitīvas attiecības starp ģimenes locekļiem, klases un skolasbiedriem; attīstīt iniciatīvu, prasmi uzņemties pienākumus un būt atbildīgam par to izpildi; apgūt prasmes sadarboties ar vienaudžiem un dažādu paaudžu cilvēkiem; izprast un respektēt citu cilvēku atšķirības un vajadzības; stiprināt patriotismu, lojalitāti un piederību skolai, novadam, pilsētai, valstij.

Apakštēmas: Ģimene un dzimta, skolas tēls, piederība novadam/pilsētai, valstiskā identitāte, multikulturāla vide.

4.3.3. Pilsoniskā līdzdalība
Mērķis: audzināt izglītojamos par personīgi atbildīgiem, darbīgiem, ar iniciatīvu apveltītajiem pilsoņiem, kuri aktīvi  piedalās  sabiedriskajos procesos, ieņem līderu pozīcijas.
Uzdevumi: veicināt aizvien apzinātāku pilsonisku rīcību, kas iziet ārpus personīgiem lēmumiem un rīcības un iesaistās sistēmiskā darbībā. Pievērst uzmanību zināšanām, procesiem, vērtībām un attieksmēm, kas ir būtiskas demokrātijai. Attīstīt izglītojamo spējas apšaubīt, izzināt, pētīt un prezentēt. Veicināt izglītojamo iesaisti skolas pašpārvaldes darbā.

Apakštēmas: Atbildība un pienākumi pret valsti, demokrātijas būtība un nozīme, tiesības un pienākumi, kultūras vērtības un kultūrvide, minoritātes, brīvprātīgais darbs, sabiedriskā līdzdalība.

4.3.4. Karjeras izvēle
Mērķis: Sekmēt izglītojamos izpratni par izglītības lomu cilvēka dzīvē un veicināt mērķtiecīgu karjeras izvēli.
Uzdevumi: sekmēt izpratni par mācību, darba un saturīga brīvā laika pavadīšanas nozīmi karjeras izvēles procesā; veidot prasmi salīdzināt un samērot personiskos sasniegumus un īpašības ar tiem nosacījumiem, kas nepieciešami tālākai izglītības turpināšanai un savas karjeras veidošanai; attīstīt prasmes, kas nepieciešamas savas karjeras attīstības plānošanā, lai sekmīgi konkurētu darba tirgū

Apakštēmas: Karjeras izvēles plānošana, izglītības iespējas Latvijā un ārzemēs, mūžizglītība, informācija par darba tirgu un tautsaimniecības attīstības tendencēm, darbs ārzemēs.

4.3.5. Veselība un vide
Mērķis: Rosināt izglītojamos ievērot veselīgu dzīvesveidu un izprast apkārtējo vidi kā nosacījumu dzīves kvalitātes nodrošināšanai
Uzdevumi: iegūt augstu pašapziņu un pozitīvu pašnovērtējumu; apgūt iemaņas un prasmes, kas palīdzētu pieņemt atbildīgus lēmumus savai fiziskai, psihiskai un sociālai attīstībai; atbilstoši  rīkoties  ar  atkarību  izraisošo  vielu  (tabaka,  alkohols,  narkotiskās,  psihotropās,  kā  arī jaunās  psihoaktīvās  vielas  u.c.)  lietošanu  saistītās  situācijās  vai  nonākot  saskarē  ar  atkarību izraisošiem procesiem (azartspēles, jaunās tehnoloģijas u.c.); veidot pozitīvu attieksmi pret apkārtējo vidi.

Apakštēmas: Mikrovides veidošana ģimenē, personīgā atbildība par veselības un savas dzīves kvalitāti, risks un tā iespējamā sekas, darba drošība veselības aizsardzības nolūkos, pirmā medicīniskā palīdzība, medicīniskās apskates un profilaktiskās vakcīnas, veselīgs uzturs, ekoloģija.

4.3.6. Drošība.
Mērķis: Veidot izglītojamos izpratni par drošības jautājumu apguves nepieciešamību un ievērošanu ikdienā savas un citu drošības un veselības saglabāšanā
Uzdevumi: rosināt izpratni par drošību dažādās situācijās; attīstīt prasmes novērtēt drošību un rīkoties dažādās situācijās; sekmēt izglītojamo atbildību lēmumu pieņemšanā savas un līdzcilvēku drošības nodrošināšanā.
Apakštēmas: Satiksmes drošība un atbildība, rīcība, atbildība un līdzatbildība sadzīves un ekstremālās situācijās, vardarbības, nelegālās cilvēku tirdzniecības un prostitūcijas risks.

[bookmark: _Toc177395333]4.4 Audzināšanas darba formas un metodes


1) Klases stundas:
o Individuālas pārrunas;
o Sarunas mazās grupās;
o Diskusijas;
o Kursa/klases vai izglītības programmas sanāksmes;
o Tematiskas audzināšanas stundas;
o Situāciju analīze;
o Projektu metode;
o Simulācijas spēles;
o Lekcijas

2) Ārpusstundu pasākumi:
o Zinību diena- svinīgs pasākums-koncerts;
o Sporta dienas;
o Skolotāju diena
o 1.kursa iesvētības;
o Izglītojošas lekcijas un semināri izglītojamiem, skolotājiem, vecākiem;
o Konkursi, izstādes- mūzikā, mākslā, dizainā
o Latvijas Republikas proklamēšanas diena- svinīgs koncerts;
o Ziemas balle;
o Netradicionālās modes skate;
o Žetonu vakars;
o Izlaidumi;


3) Ārpusskolas pasākumi:
o Muzeju un izstāžu apmeklējumi;
o Koncertu apmeklējumi;
o Teātra izrāžu apmeklējumi;
o Ekskursijas;
o Pārgājieni;
o Projektu braucieni

4) Profesionālās vidējās izglītības programmas izglītojamo pašpārvalde:
o Skolas pasākumu organizēšana;
o Sadarbība ar pilsētas jauniešu organizācijām

5) Sadarbība ar vecākiem:
o Informācijas sniegšana/saņemšana – individuālās sarunas, e-klasē (sekmes, uzvedība,
kavējumi un cita aktuālā informācija);
o Skolas vecāku kopsapulces;
o Kursu/klases vai izglītības programmu vecāku sanāksmes;
o Individuālās sarunas ar vecākiem – pēc skolotājas vai vecāku iniciatīvas (ieraksts e-klasē vai individuālās sarunas protokols);
o Individuālās tikšanās ar vecākiem pie administrācijas – pēc nepieciešamības (individuālās sarunas protokols);
o Vecāku darbība Skolas padomē;

6) Sadarbība ar priekšmetu skolotājiem:
o Individuālās sarunas;
o Audzināšanas darba metodiskās komisiju darbība;

Skolā kā viena no brīvā laika pavadīšanas iespējām tiek piedāvāta interešu izglītība. Tā nodrošina socializāciju, vērtīborientāciju, saturīgu un lietderīgu  brīvā  laika  pavadīšanu,  karjeras izaugsmi, papildinot izglītojamo formālajā izglītībā iegūtās zināšanas un prasmes. Iesaistoties interešu izglītībā izglītojamie izkopj radošumu un talantu, pilnveido dažādas dzīves prasmes un  profesionālās iemaņas, līdzdarbojas un pašattīstās, vingrinās uzvedības normu ievērošanā, veidojas  par aktīviem un uzņēmīgiem sabiedrības locekļiem.  
Interešu izglītība ir brīvprātīga, tās uzsākšanai nav nepieciešama noteiktai izglītības pakāpei atbilstoša izglītība. Interešu izglītības saturu nosaka skolas darbības virzieni, izglītojamo  intereses, audzināšanas darba prioritātes skolā un valstī, tā tiek īstenota atbilstoši pedagogu izstrādātajām interešu izglītības programmām. Tiek sastādīts interešu izglītības pulciņu darba grafiks, ko apstiprina izglītības iestādes vadītājs.

Mērķis: Nodrošināt izglītojamajiem iespējas attīstīt garīgo un fizisko potenciālu, lai veidotos par patstāvīgu, radošu un vispusīgi attīstītu personību.

Uzdevumi:
· estētiskā audzināšana;
· tikumiskā audzināšana;
· fiziskā audzināšana;
· patriotiskā un pilsoniskā audzināšana;
· dažādu tautu kultūras tradīciju apzināšana un izkopšana;
· izziņas procesu attīstīšana;
· atbildības izjūtas audzināšana;
· starppersonu attiecību izkopšana.

Sasniedzamais rezultāts:
· Izglītojamie aktīvi iesaistās interešu izglītības pulciņos;
· Ir sasniegumi skatēs un konkursos;
· Izglītojamie piedalās skolas pasākumos.

6. Karjeras izglītība

Plānota un kvalitatīva karjeras izglītība ir nepieciešama, lai palīdzētu jauniešiem un viņu vecākiem izprast izmaiņas izglītībā un nodarbinātībā, darba tirgus mainīgajos apstākļos. Mērķtiecīgi veidota karjeras izglītība palielina jauniešu motivāciju mācīties, palīdz pašiem pieņemt lēmumus par karjeras izvēli un veidošanu. Izglītojamajiem ir jāpalīdz noskaidrot viņu piemērotība izvēlētajai profesijai, lai veicinātu viņu motivāciju apgūt izvēlēto profesiju un pēc izglītības iestādes pabeigšanas iekļauties darba tirgū vai turpināt izglītību. Tai ir jābūt plānotai, īstenotajiem pasākumiem ir jābūt savstarpēji saistītiem atbilstoši karjeras izglītības mērķiem un uzdevumiem. Karjeras izglītības pasākumu organizēšanā un vadīšanā ir jāiesaistās izglītības iestādes vadībai, kursu/grupu audzinātājiem, izglītības programmu vadītājiem un skolotājiem, mācību priekšmetu skolotājiem, karjeras konsultantiem, izglītojamo vecākiem, absolventiiem un darba devējiem.
Mērķis: Skolas mācību vidē izveidot vienotu pieeju karjeras jautājumiem, akcentējot iespēju pielietot Saules skolā gūtās profesionālās zināšanas un iemaņas.

Uzdevumi:
· Nodrošināt izglītojamos ar informāciju par darba iespējām Latvijā, Eiropā, pasaulē;
· Iepazīstināt izglītojamos ar darba likumdošanu, normatīvajiem aktiem izvēlētajās profesijās, sagaidāmajiem darba apstākļiem;
· Salīdzināt un samērot personiskos sasniegumus un īpašības (sevišķi prasmes un kompetences) ar tiem sasniegumiem un īpašībām, kas nepieciešamas tālākai izglītības turpināšanai un savas karjeras veidošanai;
· Veicināt izglītojamo vēlmi pieņemt patstāvīgus lēmumus izvēlētās karjeras plānošanā un vadīšanā;
· Popularizēt skolā pasākumus “Ēnu diena”, “Karjeras nedēļa”, “Skola”, “Atvērto durvju dienas” un iesaistīt tajos izglītojamos;
· Sniegt konsultācijas karjeras izvēles jautājumos.

Sasniedzamais rezultāts:
· Izglītojamie ir informēti par savas karjeras izvēles iespējām;
· Izglītojamie spēj pieņemt lēmumus savas karjeras izvēlē;
· Izglītojamo karjeras izvēlē ir iesaistītas visas ieinteresētās un atbildīgās puses;
· Izglītojamie ir nodrošināti ar iespēju meklēt nepieciešamo informāciju ar IT palīdzību.

Darba formas un metodes:
	· Semināri
· Projekti
· Konkursi
· Ekskursijas
· Diskusijas 

	· Lomu spēles 
· Individuālais darbs
· Darbs grupās
· Tikšanās 
· Aptaujas, testi

Izglītojamo pašpārvalde

MIKC “DDMV Saules skola” izglītojamo pašpārvalde ir skolas organizācija, kurā ir pārstāvēti visu kursu izglītojamie, kas brīvprātīgi darbojas skolas dzīves organizēšanā. Pašpārvaldes darbību koordinē direktores vietnieks audzināšanas jomā. Izglītojamo pašpārvaldes darbību vada priekšsēdētājs, kuru slēgtā balsojumā izvēlas visi skolas izglītojamie.
Izglītojamo pašpārvaldes sapulces notiek vienu reizi nedēļā, kur izglītojamie tiek iepazīstināti ar skolas pasākumu plānu, piedāvā jaunās idejas par skolas ikdienas dzīves, mācību procesa un skolā organizēto pasākumu modernizēšanu, sadala savā starpā pienākumus un atbild par pašu organizēto pasākumu norises kvalitāti. Pašpārvaldes sēdes tiek protokolētas.

Mērķis ir panākt izglītojamo un skolas administrācijas interešu saskaņošanu un izglītojamo aktīvu iesaistīšanos audzināšanas darbā, mācību procesā un sabiedriskās dzīves organizēšanā, kā arī izglītojamo iniciatīvas, organizatorisko prasmju un sabiedrības prasmju veidošanā.

Uzdevumi:
· sadarboties ar administrāciju un pedagogiem, lai realizētu konkrētas idejas un priekšlikumus, kas veicinātu skolas sabiedriskās dzīves efektivitāti;
· pārstāvēt izglītojamo intereses sarunās ar skolas administrāciju, pedagogiem un vecākiem;
· iesaistīties mācību un sadzīves apstākļu uzlabošanā;
· aktivizēt skolas izglītības, kultūras, sporta un izklaides pasākumu norisi, risināt ar to organizatoriskos jautājumus;
· apkopot izglītojamo priekšlikumus un tos īstenot sabiedriskās dzīves uzlabošanā;
· sadarboties ar citu izglītības iestāžu izglītojamo pašpārvaldēm (pieredzes apmaiņā), valsts un sabiedriskajām organizācijām;
· veicināt skolas popularitāti.

1. pielikums

Vecāku atļauja




MIKC “DDMV “Saules skola””
Direktorei Ingunai Kokinai
____________________________________
____________________________________
(vecāka/aizbildņa vārds, uzvārds)

vecāku atļauja.

Es atļauju savam dēlam/meitai ___________________________________________________________ (vārds, uzvārds)
Doties ___________________________________________________________ (mācību braucienā, ekskursijā, pārgājienā)
20 __ . g. ____. ___________________ (datums)
Ar mērķi: ________________________________________________________________________________

ESMU informēts, ka:
· 00:00 – izbraukšana no Saules skolas, Saules 8.
· 00:00 – atgriešanās Daugavpilī.
· Esmu atbildīga/s par sava bērna nokļūšanu mājās pēc pasākuma noslēguma.
· Pēc vajadzības pievienot citu informāciju par ēdināšanu, ikdienas tēriņiem uc.


________________ (datums)                   _______________________________________________________
(vecāka vārds, uzvārds un paraksts)
Pasākuma laikā tiks veikta filmēšana un fotografēšana, fotogrāfijas var tikt publicētas plašsaziņas līdzekļos.
Vairāk informācijas var saņemt pie skolotāja/as  ________________________________________ (t. ___________).









2. Pielikums


Iesniegums braucienam




MIKC “DDMV Saules skola”
 direktorei Ingunai Kokinai 
____________. kursa audzinātājas/a
_____________________________________
(vārds, uzvārds)


iesniegums.

Lūdzu atļaut MIKC “DDMV Saules skola” _________. Kursa izglītojamajiem un pedagogiem pēc pievienotā saraksta doties braucienā ________________________________________________________________ (datums, vieta, mērķis).
Mācību ekskursijas programma: 
1. Izbraukšana no Daugavpils, ______________________________( izbraukšanas adrese, laiks )
2. Ierašanās mācību brauciena galamērķī______________________________( adrese, laiks)  
3. Mājupceļš ______________________________ ( maršruts,  no plkst.) 
4. Atgriešanās Daugavpilī ________________________( laiks).
Mācību braucienā piedalās: ______________pedagogi __________________________izglītojamie pēc pievienotā saraksta. Mācību braucienā plānots doties ar ___________________transportu. 

Apliecinu, ka izglītojamie ir iepazinušies ar MIKC DDMV Noteikumiem par drošību pasākumos skolā un ārpusskolas pasākumos. 


Datums_________________ / 

Kursa audzinātāja/s:  _____________________________________              ________________
(vārds, uzvārds)                              (paraksts)


